Anders Kiær

For kunstmaleren, se Anders Kjær.

Anders Kiær (født 1957) er en norsk skogeier og politiker for Høyre.

Han er utdannet fra Statens skogskole og Norges landbrukshøgskole.

Han er gift med Anne Ulvig. Ekteparet er, via firmaene Kiær Mykleby og Ulvig Kiær AS, blant Norges største grunneiere. De har skogs-, gårds- og utmarksdrift i Hedmark og Nord-Trøndelag.

Kiær har vært styreleder i Norskog, Småkraftforeninga og Villreinrådet.

Kiær var, mens han bodde på Rogner gård på Koppang, medlem av Stor-Elvdal kommunestyre fra 1999 til 2011 og varaordfører fra 2003 til 2011.

Fra 2015 til 2022 var han medlem av Grong kommunestyre. Han var også leder i Nord-Trøndelag Høyre fra 2016 til 2017 og 1. nestleder i sammenslåtte Trøndelag Høyre fra 2017 til 2021. Han representerte Nord-Trøndelag i Høyres sentralstyre.

Anders Kiær og Anne Ulvig flyttet fra Grong til Rendalen for å oppfylle bo- og driveplikten på storgården Øvre Sjøli.

I 2023 ble Kiær valgt inn i Rendalen kommunestyre og formannskap. 

 Referanser 

 Eksterne lenker 


Kategori:Høyre-politikere i Nord-Trøndelag
Kategori:Høyre-politikere i Hedmark
Kategori:Lokalpolitikere i Grong
Kategori:Lokalpolitikere i Stor-Elvdal
Kategori:Norske forstmenn
Kategori:Personer fra Oslo